Утворана 16.12.2005 года. Страршынёю абраны вядомы паэт, празаік, перакладчык, крытык і мовазнавец, лаўрэат многіх літаратурных прэмій Міхась Пазнякоў. На 15.08.2016 г. сталічнае аддзяленне СПБ налічвае 276 прафесіянальных літаратараў. Сярод іх – 13 лаўрэатаў Дзяржаўнай прэміі Рэспублікі Беларусь. Больш за 40 пісьменнікаў аддзялення маюць высокія дзяржаўныя ўзнагароды. 125 пісьменнікаў аддзялення – лаўрэаты прэстыжных літаратурных і журналісцкіх прэмій, у тым ліку і міжнародных. 20 пісьменнікаў з’яўляюцца дактарамі навук, 30 – кандыдатамі навук. Два – акадэмікі нацыянальных акадэмій навук Беларусі і Сербіі. За год выходзіць 100-120 аўтарскіх кніг, публікуецца ў перыядычных выданнях і зборніках звыш 2000 твораў.